
Jam nonus exactis completur mensibus annus , 

Ex quo crudeli direptum morte parentem 
Effusis urges lacrymis , Francisce : sed imo 
Non lenire valent defixum corde dolorem 
> Pausilypi colles, non candida Mergillina , 

Queis Haemus cedat , cedant Phthiotica Tempe ; 

Non Stabiae lacubus riguae , non Vesvia rura ; 

Non choreae lautaeque dapes , non mollia strata. 

Nam qua (1) te vertas , tristissima noctis imago 
Heu ! subit ante oculos, quum morbo infractus et aevo, 

t 

In te luminibus genitor languentibus haerens , 

Letali (2) tremulas protendit frigore palmas , 
Supremumque vale exigud ter voce locutus, 
llt te paullisper curarum pondere solvam , 

Me Latias excire jubes in carmina Musas : 


-V - 


Quandoquidem moerens Orpheus uxore peremptd , 
Threiciis aegrum est fidibus solatus amorem , 

Ac gelida Eurydicen Riphaeis arva pruinis , 
Eurydicen Hebri docuit resonare fluenta. 

En quid agam ? fessasne oneri submittere vires 
Audebo ? an tua demandem jussa irrita ventis ? . . . . 
Quamquam mens invita haeret , praecepta facessam : 
In magnis voluisse satis. Nunc ergo canenti 
Adsis , et praesens ingentibus annue coeptis. 
Praecipuas patris laudes memorasse juvabit : 

Nam si quaeque egit, numeris attingere nitar, 

Ferrea non vox sufficiat, non pectus alienum. 






It primam dias lohannes (3) lucis in auras 
Prodiit, et querulo vagitus reddidit ore , 

Affuit ad cunas caelo delapsa sereno 
Virtutum stipata cohors: Spes nescia falli, 

Incorrupta Fides , rubeoque Modestia vultu , 

Adversis firmum praebens Constantia pectus , 

Et nunquam rapido incedens Prudentia gressu. 

Quas, longe forma praestantior , alma praeibat 
R^igio. Vernas circum sparsere corollas; 

Oscula tum puero legerunt , talibus orsae : 

Salve, magne puer: memori tibi condita mente. 
Quae loquimur, vigeant, et nullum obliteret aevum. 
Te matris ductum placide spectavit ab alvo 
Omnipotens Sator: heroum te fortia facta 
Exaequare cupit, clara unde emanat origo. 

Hinc tibi caelestes cum lacte infundere mores 
Nos jussit, sciteque tuam nutrire juventam; 

Ut firmata virum vix dum te fecerit aetas, 


B 

Sis patriae decus, et rebus tutamen egenis. 

Macte esto: volvit quae fatum, arcessere (4) pergas. 
Quis referat, quantum a tenero profecerit ungui , 
Tantarum vigili altricum moderamine fretus ? 

Laevi florebant nondum lanugine malae , 

Maturi quum signa daret felicia sensus. 

Non Veneris flecti illecebris : non sordida Circes 
Pocula libare : ignavo non tempora luxu 
Ducere : non gazis celsdque tumescere stirpe : 

At pius in Superos, sibi saevus, comis in omnes, 
Cecropias Latiasque addiscere sedulus artes. 

Tandem , cui Themidis pateant sacraria , dignum 
Ut videre Deae , tristes componere lites , 

Ac ferre aequato dederunt examine lances. 

Incassum famulas auri malesuada cupido 
Est hortata virum pretio supponere leges : 

Justi nam retinens, et vindex fraudis avarae. 

Alto contemnit pravorum munera vultu. | 

Unus amor servare lidem , sua reddere cuique , 

• Parcere subjectis et debellare superbos. 

Interea Ausonios , revoluta ex Alpibus , horrens 
Praecipiti invadit tempestas turbine campos. 

Excutitur solio Petri (5) Successor , et arctis 
Innexus vinclis , Ligures ( miserabile dictu ! ) , 

Ac dein Sequanicas compellitur exsul in oras , 
Squallenti effetam (6) tracturus carccre vitam. 

Ipsa etiam laniata genas , laniata capillos 
Parthenope , abstractos gremio , quos dulce (7) fovebat, 
Borbonidas doluit Siculorum in litora vectos. 

Immanis Cyrni (8) soboles per fanda nefanda 
Europes inhians sceptrum constringere dextrd , 
Templa rapit, viduat cultoribus arva, maritis 
Respuere assentit sociatas foedere sponsas (9). 

Tam diras scelerum facies, tot monstra perosus 
Iohannes , vitare urbem , secedere rostris , 

Et ruri cautus placidam captare quietem. 

Heic teneram, sibi quam genuit Lucretia (10) , prolem 
Instituit, pulejo (11) exacuens pietatis amore t 
Haustibus heic Sophiae potat majoribus undas : 

Et nunc Actaei (12) umbrosis spatiatur in hortis. 
Docta Stagiritae (13) nunc scripta volutat alumni. 
Quin etiam Tusco (14) fastos interprete reddit 
Eloquio, gener (16) Agricolae queis jure superbit. 
Et Livi ac Crispi (16) famam praevertere tendit. 

Sed jam lugubres Siren exsolvit amictus : 

Quippe triumphali praecinctus tempora fronde, 
Laetiti4 populis plausuque evantibus ultro , 

Florea Sebethi Fernandus in arva remigrat. 
Magnanimo haec primum surgit sententia regi, 

Esse nefas , variis si dudum exercita fatis. 

Nondum digna ferat Iohannis praemia virtus (17). 
Ergo reluctantem tacitis prodire latebris 

Imperat , atque aulae properum succedere tectis . 

Ut vidit , palmas gaudens utrasque tetendit ; 

Gratatur reducem , lacrymis sic fatus obortis : 

0 praestans animi, quo non mihi carior alter. 

Quae segnes tenuere morae ? Nonne otia taedet 
Illaudata sequi, gravibus dum saucia plagis. 

Insignes usu rerum quicumque feruntur , 

Auxilium merito deposcit patria natos? 

Ecquis te potior solamen ferre roganti? 

Flectendis agedum imperii mihi lidus habenis 
Sis comes : et ( verum si mens praesaga tuetur ) 
Tempora confestim priscum vertentur j^i aurum. 

Felicis longe eventtis lateque peragrat 
Nuncia fama urbes: certatim gaudia cunctis 
Testari lubet, ac regi persolvere grates. 

Quod tanto sit sponte virum dignatus honore , 

Unus qui prono valeat succurrere saeclo. 

Exitus actutum communia vota secundat. 

Scilicet , ut pontum ac terras quum turbida miscet 
Luctantum nisu ventorum exorta procella : 

Quare illic (18) fractae procumbunt aequore puppes , 
Hic ramis siluae, et glebae nudantur aristis: 

Si septemgeminis distincta coloribus Iris 
Exserat optatum rescissis nubibus arcum ; 

Flamina desistunt, alludit fluctus arenis. 

Ridet jucundo conspersum lumine caelum : 

Sic ubi Iohannes regni moderanda capessit 

Frena (19) manu, in nigras Erebi detrusa speluncas 

Crimina vanescunt ; positis civilibus armis , 

Pectora mulcentnr; coeunt in foedera dextrae; 
Fruges apparet dilfundeus Copia cornu. 

Est sibi promeritos cultus ante omnia curae 
In decus antiquam summo instaurare Tonanti , 
Arcibus (20) et quotquot proceres numerantur Olympi. 
Foeda situ templa , aut crebris labent ia rimis 
Integrat , largo cumulans donaria censu : 

Quin nova moliri, stellisque educere certat. 

An non , Parthenopes quisquis petit advena sedes , 
Silvicolum (21) Patri, quo exsultat Paulla, dicatum 
Delubrum stupeat ? Libyco de marmore centum 
Daedaled (22) effictae consurgunt arte columnae : 
Orbiculata illis fulcitur mole cacumen, 

Uno quod Phoebi radios admittit biatu. 

Insculpto valvae collucent aere rigentes. 

At domus interior prorsus miranda patescit 
Regifico fastu. Cum gemmis dimicat aurum : 

Nec conserta vago desunt aulaea Maeandro, 

Nec pictae effigies Divdm aut spirantia signa. 

Quid memorem tractos noctesque diesque labores. 

Ut sibi commissi nullo non munere pacis 
Utantur populi? Campanus gaudet arator. 

Quod Liris , qui olim brumali turgidus imbre , 
Undique praeruptis ripis, flaventia victor 
Jugera sternebat; valido nunc aggere septus. 
Aeratum dorso pontem sufferre coactus. 

In mare Tyrrhenum pacatior influat amnis. 
Laetatur Marsus, cujus perfossa (23) cavernis, 
Longo saeclorum cursu labente, refecta 
Claudia praegrandi sint emissaria sumptu , 

Inter quae rursus concludat Fucinus undas. 
Pellitus gestit Calaber , quod nulla tremiscens 
Agmina latronum , qui pridem vivere rapto , 

Et pingues noctu assudrant deducere praedas. 
Securus patrio senium componat agello; 

Cernere seu flexos alterna in proelia tauros , 

Vel pastu reduces ad mulctra accire capellas , 
Seu vites serere et ramos tondere fluentes , 

Vel blandos placeat captare sub arbore somnos. 

Alma sed in primis , Graio possessa colono , 
Urbs benefacta capit , Anxit cui naufraga nomen 
Dulichios experta dolos Acheloia (24) virgo. 

Hic amplae assurgunt aedes , ubi nacta quietum 
Perfugium detrita fame morbisque senectus : 

Hic nemorum luci et vitreis pomaria rivis 
Uvida, quo festis mos est impune diebus, 
Fractas ut recreet vires , concurrere plebi : 

Hic plateae et circi : formosa hic strata viarum : 

Hic studia ingressae pubi geminata Lycea. 

Demum qui regni graviora negotia tractent , 

Omni quaeruntur selecti ex ordine cives. 

Ingenium ac inores potius spectantur , avorum 
Stemmata nobilibus quam collustrata triumphis. 

Et qualis , non unde satus. Sic fida merentes 
Gloria sectatur, non caecae obnoxia sorti, 
Non^opibus parta, aut vulgi fallacibus auris. 

Natali, venerande Heros, haec maxitna terrae. 
Ullis non parcens , praebebas dona , periclis : 

Quum tibi (proh durum !) rebus mors invida nostris, 
Stamina disrupit. Nos sane angore peresos , 

Lugentes , inopes liquisti : tutus at ipse 
Optatd frueris requie , Superisque remixtus , 

Lucis inaccessae radios , quibus undique septum 
Considit solio Numen , sine tegmine cernis. 

Nunc si felicem tangunt mortalia mentem , 

Quae tellure fuit, dum te vitae aura fovebat, 

Sidera transgresso nostri ne cura recedat. 

(1) (jia eleganter usurpatur pro quacumque. Vadem do Sallustium , qui 
Jurgutb. cap 108. ait: „ Omnia , qua visns erat, constrata telis , armis , 
„ cadaveribus i et inter ea humus infecta sanguine. „ 

(2) letum cum compositis citra aspirationem scribendum esse, ex an- 
tiquioribus MSS. lapideisque monumentis evincitur. 

(3) De hujusce nominis scriptione P. D. Raphad Notari Sod. Bamabi- 
tes in opere, cui titulus : Tratlato deil' Epigrafia Latina ed Italiona f pag.65. 
edit. Parmene.) haec praeclare adnotavit: „ I pih dei latinisti .... seri- 
„ vono loannes senza aspirazione : ma eglino non hanno osservato che 
„ questo nome i di origine ebraica, nel quale idioma si scrive con fortis- 
sima aspirazione 1DP1T Iohhannen. „ 

(4) Hoc verbum non ab areto deducitur (quum contrariam habeat si- 
guiflestionem) sed ab antiquo ar pro ad, et rfo vel cieo. Hinc eorum pa- 
tet error, qui aceerto pro arceito scribendum autumant. Apposite ad rem 
Vossius : „ Multis argumentis evincere possumus , aceerto non esse latinum 
„ sed posterioribus saeculis corruptum ex arcetto ( Etym ■ cap. 40.), „ 

(5) Sermo est de Pio vil. P. M. quem Apostolici e Sede deturbatum . 
Savonam primum, inde vero Fontem Bellaqueum Napolco relegavit. 

(6) Sunt qui huic voci et agnatis dipbtbongum appingunt } sed minus 
commode. 

(7) Sumptum adverbii more pro dulciter. 

(8) Corsica , ubi Napoleo ortus , Cyrne vel Cymot graeco nomine nun- 
cupatur. Huc spectat illud nescio cujus poetae : ,, Corsica , quae graio 
„ nomine Cyrnus eras. „ 

(9) In Collegium Decemvirorum litibus judicandis adseitus fuerat lo- 
hannes , quum impia lex de ditorlio per Callicum codicem sancita est. 
Pientissimus Vir fori pericula veritus, magistratu sponte dimisso, in 
suburbanam villam concessit. 

(10) Uxorem duxit Lucretiam ex Comitibus De Rivdra, feminam quum 
nobilitate generis , tum gravitate morum, omnique domesticarum virtutum 
laude praestitem. 

(11) Probatiores Philologi aspirationem ex hoc vocabulo removendam 
docent, excepto si vocalis sequatur: quod in recto singulari, et in super- 
lativo accidit. 

(II) Platonem intellige veterum Academicorum principem. Veterum , 
inquam : recenliorum enim pater, teste Tullio, ftait quidam Arcesilas. 
Hujusmodi porro nomen ab Academi villi Atbenis proximi mutuati sunt , 
quo disceptaturi conveniebant. 


(13) Aristotelis nempe Peripateticorum institutoris , qui fuit ex StagirA 
seu Stagiris (plur. neutrius gen.), Macedoniae urbe, prope sinum Stry- 
monicum. 

(14) Ruri degens, C. Cornelii Taciti Annales itaiice vertit. 

(15) Cur Tacitum Cn. Julii Agricolae generum dixerim, liquet ex ipsius 
Historici subjectis verbis; „ Consul (Agricola) egregiae tum spei filiam 
„ (Juliam) juveni mihi dcspoudit, ac post consulatum collocavit ( TU. 
Agrie, cap. 9.). ,, 

(16) Scilicet T- Livii Patavini , et C. Crispi Sallustii Amite^rnsis. Vi- 
de , sis, orationem Moreti fedit. Lipi. A. 1698. T. II. pag. 353.) ubi Ta- 
citi laudes perbelle celebrantur. 

(17) Postquam Ferdinaudus IV. domi forisque firmati pace , utriiisque 
Siciliae sibi ditionem adseruit, amplissimis muneribus , quod jamditi in 
votis habuerat , Iohannem cumulavit. Nam tabellariis publicoque cursui , 
et paullo post totius regni vectigalibus procurandis, regiisque Urbis nego- 
tiis gerttndis praefecit. 

(18) Illic (ut ipse verborum contextus docet) ad ponlum , hte ad terrae 
referendum. 

(19) Quidquid Dausquius in contrarium sentiat , genuinum hujus voca- 
buli etymon affert Isidorus (Etymolag. Iit. 20. cop. 16.): Frena dicta, 
quod haec equi frendant. ,, Ideo Manutius, Cellarius , Forcelliuns, aliique 
diphthongum expungunt. 

(20) Sensus est: quotquot proceres numerantur (subintellige in) arcitui 
Olympi. 

(21) Ipso auctore , celeberrimum Neapoli templum Divo Francisco Paul- 
iano Minimorum Patri excitatum esti quod molis amplitudine in orbem 
actae , marmoreo pronao, pretiosiori interno peristylio, ac uno foramine 
in supremo culmine lumen admittente , Agrjppianae seu Rotundae Aedis 
absolutissimum praefert exemplum. 

(22) Melioris notae poetas evolventi penultima hujus adjectivi syllaba 
anceps occurrit. Propertius v. gr. corripuit eleg. 4. lib. 2. ubi dicit de 
Ariadna : „ Daedaleum lino quum duce rexit iter. ,, Horatius contra bis 
eam produxit) videlicet ode ult. lib. 2. ,, Jam Daedaleo ocior Icaro „ et 
ode 2. lib. 4. „ Jute, ceratis ope DaedaltA. „ Nec mirum j quum graccum 
thema duplex sit: bCutliXlOf et &CuStx\H0 f. 

(23) Tanti Viri auspiciis , aliqui saltem ex parte instauratum fuit 
emissarium, quod Tiberius Claudius Romanorum V. Imperator exstruxit, 
ad Lacum Fucinum in Lirim emittendum. Audi Svetonium fVU.CIaud- 20.) : 
,, Opera multa (Claudius) perfecit: in his emissarium FuciiAus. Per tria 
,, autem passuum millia, parlim elTosso monte (*), partim Txciso , cana- 
,, lem absolvit aegre et post undecim annos) quamvis continuis triginta 


(*) Ab incolis nunc dicitur : Monte Satviano. Hinc ego cecini : cujus 
per foeta eacernia, etc. 

„ hominum millibus sine intermitsioae operantibus. .. Celerum siqui plu- 
ra desideret, egregium conferat opus Caroli Afan de Rivera i Progello detla 
rtilaurazume iitt' miuario ii Claudio, « dillo tcolo dii Furino (Napoli 
ilamprria dii Fitnn» 1836.) 

(ii) Quomodo Dnlicbios ( idest Ulyuti J dolos cum reteris sororibus 
Parthenope experta sit, describit Homerus Odjrss. M a r. Isi. ad 100. 
Ipsum consule, si raeat. 

